|  |  |
| --- | --- |
|  |  **МИНИСТЕРСТВО НА ОБРАЗОВАНИЕТО И НАУКАТА****ПРОФЕСИОНАЛНА ГИМНАЗИЯ ПО ОБЛЕКЛО “АНА МАЙ”, ГРАД ПЛОВДИВ** |
|  | ул. “Лейди Странгфорд” № 8, телефон 032 633 350, телефон директор 032 624 115, |
|  |  е-mail: info-1690176@edu.mon.bg, [www.pgoanamay.com](file:///C%3A%5CUsers%5Cpc4%5CDesktop%5CZAPOVEDI%5C2017%5Cwww.pgoanamay.com) |

УТВЪРДИЛ:

 **инж. Емилия Петаларева**

*Директор на ПГО «Ана Май»*

 Заповед № РД-06-71//16.09.2024 г.

**ПРОЦЕДУРА ПО НАЛАГАНЕ НА САНКЦИИ НА УЧЕНИЦИ ПО РЕДА НА ЗАКОНА ЗА ПРЕДУЧИЛИЩНО И УЧИЛИЩНО ОБРАЗОВАНИЕ**

Настоящата процедура описва процеса на регистриране, изясняване и налагане на мерки и санкции при констатирани нарушения на закона за предучилищно и училищно образование, Правилника за дейността на училището и други нормативни актове в системата на училищното образование.

 **Видовете санкции**, които могат да бъдат налагани, са:

* забележка (чл. 199, ал. 1, т. 1);
* предупреждение за преместване в друго училище или предупреждение за преместване от дневна форма в самостоятелна форма на обучение (чл. 199, ал. 1, т. 3);
* преместване в друго училище (чл. 199, ал. 1, т. 4);
* преместване от дневна форма в самостоятелна форма на обучение - за ученици, навършили 16-годишна възраст (чл. 199, ал. 1, т. 5).

**Видовете мерки** са:

* отстраняване от училище (чл. 199, ал. 2);
* отстраняване от учебен час (чл. 199, ал. 3).

1**. Забележка**;

1.1. за над 20 отсъствия по неуважителни причини;

1.2. за организирано бягство от час;

1.3. при наложена вече санкция “Забележка”, всяко друго провинение, носещо предложение “Забележка”, се трансформира в санкция по т. 2

2. **Предупреждение за преместване в друго училище училище или предупреждение за преместване от дневна в самостоятелна форма на обучение**;

2.1. за над 30 отсъствия по неуважителни причини;

2.2. за училищна повреда или кражба на лично и училищно имущество;

2.3. за малтретиране и унижаване достойнството на съученик и допускане на дискриминация на основата на пол, народност, етническа принадлежност и религия;

2.4. за накърняване авторитета и достойнството на учителя, служителя.

2.5. за употреба на алкохол и наркотични средства.

2.6. при наложена вече санкция “ Предупреждение за преместване” всяко друго Провинение, носещо предложение “Забележка” или предложение “ Предупреждение за преместване”, се трансформира в санкция по т.3

3. **Преместване в друго училище**;

3.1. за над 40 отсъствия по неуважителни причини;

3.2. за побой и особено тежко посегателство над личността на съученик;

3.3. за кражба и унищожаване на училищна документация;

3.4. внасяне и използване на вредни за здравето на човека химически вещества.

3.5. носене на оръжие.

4. **Преместване от дневна форма в самостоятелна форма на обучение - за ученици, навършили 16-годишна възраст.**

4.1. за над 40 отсъствия по неуважителни причини;

4.2. за побой и особено тежко посегателство над личността на съученик;

4.3. за кражба и унищожаване на училищна документация;

4.4. внасяне и използване на вредни за здравето на човека химически вещества.

4.5. носене на оръжие.

За неупоменати нарушения, комисия в състав: зам.-директор УД, класен ръководител и педагогически съветник, след разглеждане на случая и изясняване на фактите, предлагат на директора/педагогическия съвет вида на санкцията /мярката/.

Освен налагането на санкция на ученика задължително се предоставя **обща подкрепа** за личностно развитие като: - консултации по учебни предмети;

* + консултации с психолог и/или с педагогически съветник;
	+ допълнително обучение и допълнителни консултации по учебни предмети в неучебно време;
	+ кариерно ориентиране;
	+ библиотечно-информационно обслужване.

Видът на общата подкрепа за личностно развитие се определя от комисия, в състав:

педагогически съветник, класен ръководител, учители на ученика и родителя.

Мярката „**Отстраняване от училище**“ се налага със заповед на директора за облекло или вид, които са в нарушение на правилника за дейността на училището, както и когато състоянието на ученика не позволява да участва в учебния процес, като задължително класният ръководител уведомява родителите на ученика/ученичката.

Мярката „**Отстраняване от учебен час**“ се налага от учителя за възпрепятстване от страна на ученика провеждането на учебния процес.

**Всяко производство по налагане на санкции** включва следните етапи:

1. Констатиране на нарушението. Учителят, който констатира нарушението, го вписва в дневника на класа и/или подава устен доклад до класния ръководител, в зависимост от характера на нарушението.
2. При констатиране на нарушение класният ръководител е длъжен писмено да уведоми родителя на ученика.
3. Изясняване на нарушението чрез изслушване на ученика в присъствието на директор/зам.-директор, педагогически съветник/психолог на училището, класен ръководител и родител. Набелязване на мерки за обща и/или допълнителна подкрепа на ученика за личностното му развитие.
4. Доклад на класния ръководител до директора на училището за предложение за налагане на санкция и приложените мерки по т.3
5. Уведомително писмо от директора на училището до дирекция „Социално подпомагане" по настоящ адрес на ученика /за санкциите „Предупреждение за преместване в друго училище“, санкциите „Предупреждение за преместване от дневна в самостоятелна форма на обучение“, „Преместване в друго училище“/“Преместване от дневна в самостоятелна форма на обучение“/.
6. За всяко производство по налагане на санкция директорът на училището определя учител-докладчик, който е класният ръководител на ученика.
7. Преди налагане на санкциите „Предупреждение за преместване в друго училище“, „Преместване в друго училище“/“Преместване от дневна в самостоятелна форма на обучение“ педагогическият съвет изслушва ученика и проверява фактите и обстоятелствата, свързани с конкретното нарушение. На изслушването могат да присъстват:
	* родителят;
	* психолог, педагогически съветник или ресурсен учител;
	* представител на дирекция „Социално подпомагане" по настоящ адрес на уче- ника.
8. Издаване на заповед от директора на училището за налагане на санкция в срок до 14 дни от предложението
9. Класният ръководител до 3 дни след налагане на санкцията, задължително уведомява родителите, като за целта и с оглед на евентуално обжалване на заповедта е необходимо уведомителното писмо да бъде изпратено с обратна разписка.
10. За налагане на санкцията „Преместване в друго училище“ директорът задължително уведомява и началника на РУО – Пловдив.
11. Наложените санкции и мерки се отразяват в ученическата книжка /бележника за кореспонденция/, в личния картон, в дневника на паралелката и в характеристиката на ученика от класния ръководител.
12. Ученик, на когото е наложена санкция, се лишава от правото да получава стипендия за отличен успех, както и от правото да участва в представителни прояви от името на училището.